Ronaldo Nazario știe unde trebuie să se transfere Mbappe: "Un lucru este sigur!"Brazilianul
Ronaldo a declarat că Real Madrid este locul potrivit pentru atacantul francez Kylian Mbappe, în vederea câştigării Balonului de Aur.
"Trebuie să aşteptăm până când va fi oficial înainte de a vorbi despre asta în detaliu, dar toată lumea este entuziasmată de Kylian Mbappé la Madrid. Este un jucător incredibil. Va fi unul dintre cei mai buni jucători din generaţia sa. Cred că este o alegere foarte bună pentru el dacă se va alătura Madridului. Cred că va primi în sfârşit Balonul de Aur dacă se va alătura Realului.
Nu ştiu ce este adevărat, dar lumea vorbeşte despre situaţia lui la PSG. Bineînţeles, la Madrid va avea o echipă care îl va susţine în fiecare decizie pe care o va lua. Va avea o echipă care îl va susţine şi pe teren şi în afara lui. Ei îl vor proteja. Dar cred că s-a simţit foarte bine la PSG", a precizat Ronaldo.
Bineînţeles, PSG a făcut un mare efort pentru a-l păstra. El a fost marea vedetă a proiectului PSG. Dar vom vedea ce se va întâmpla cu Mbappé la Real Madrid. Un lucru este sigur, însă, şi anume că vom avea mult mai mult de la Mbappé în anii următori", a spusRonaldo Nazario, pentru Daily Mail.